CELEX: 62011CN0319
Language: lt
Date: 2011-06-27 00:00:00
Title: Byla C-319/11: 2011 m. birželio 27 d. Förvaltningsrätten i Falun (Švedija) pateiktas prašymas priimti prejudicinį sprendimą byloje Widex A/S prieš Skatteverket

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/29
            
         2011 m. birželio 27 d.Förvaltningsrätten i Falun (Švedija) pateiktas prašymas priimti prejudicinį sprendimą byloje Widex A/S prieš Skatteverket
   
   (Byla C-319/11)
   2011/C 269/55
   Proceso kalba: švedų
   
      Prašymą priimti prejudicinį sprendimą pateikęs teismas
   
   
      Förvaltningsrätten i Falun
   
   
      Šalys pagrindinėje byloje
   
   
      Pareiškėja: Widex A/S
   
   
      Atsakovė: Skatteverket
   
   
      Prejudiciniai klausimai
   
   
               1.
            
            
               Kaip atliekant vertinimą pagal susijusias Europos Sąjungos teisės nuostatas reikia aiškinti „nuolatinio padalinio, iš kurio vykdomi verslo sandoriai“, sąvoką (1)?
            
         
               2.
            
            
               Ar ekonominės veiklos vykdymo vietą kitoje valstybėje narėje turintį apmokestinamąjį asmenį, kurio veikla, be kita ko, yra klausos aparatų gamyba bei pardavimas ir kuris audiologijos mokslinius tyrimus atliko Švedijoje esančiame mokslinių tyrimų padalinyje, reikia laikyti turinčiu Švedijoje nuolatinį padalinį, iš kurio buvo vykdomi verslo sandoriai, jeigu šis asmuo įsigijo prekių ir paslaugų, kurios buvo gautos ir suvartotos minėtame Švedijoje esančiame mokslinių tyrimų padalinyje?
            
         
      (1)  2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 170 ir 171 straipsniai bei 1979 m. gruodžio 6 d. Aštuntosios Tarybos direktyvos 79/1072/EEB dėl valstybių narių apyvartos mokesčių įstatymų suderinimo — Pridėtinės vertės mokesčio grąžinimo apmokestinamiesiems asmenims, kurie nėra įsisteigę šalies teritorijoje, tvarka (OL L 331, p. 11; 2004 m. specialusis leidimas lietuvių k., 9 sk., 1 t., p. 79), 1 ir 2 straipsniai.